Такім чынам, запазычанні з лацінскай мовы – лацінізмы — траплялі ў старабеларускую мову як непасрэдна, так і апасродкавана – у першую чаргу праз пасярэдніцтва польскай мовы. Гэта пераважна была абстрактная лексіка (гармонія, афект, імпэт), тэрміны з розных галін навукі, юрыспрудэнцыі, рэлігіі, адукацыі і культуры (экзамен, вакацыі, квадрат, плюс, камедыя), назвы асобаў па родзе дзейнасці, прафесійнай і сацыяльнай прыналежнасці (адміністратар, акадэмік, студэнт).